《送陈伯厚试上庠》
宋代·林希逸

才华早已逼难兄，声动贤关指日听。万卷饱看双眼碧，一篇聊换半身青。

三都赋出愁无纸，千佛名题会有经。投老溪干吟送别，旧游回首梦炉亭。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。